ระเบียบกระทรวงสาธารณสุขว่าด้วยการรักษาจรรยาบรรณแห่งวิชาชีพของผู้ประกอบโรคศิลปะสาขาเทคโนโลยีหัวใจและทรวงอกพ.ศ. ๒๕๕๒ อาศัยอำนาจตามความในมาตรา๗ และมาตรา ๓๘ แห่งพระราชบัญญัติการประกอบโรคศิลปะ พ.ศ. ๒๕๔๒อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพบุคคลซึ่งมาตรา ๒๙ ประกอบกับมาตรา ๓๓ มาตรา ๓๔ มาตรา ๔๑ มาตรา ๔๓ และมาตรา ๔๕ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงสาธารณสุขโดยคำแนะนำของคณะกรรมการการประกอบโรคศิลปะ ออกระเบียบว่าด้วยการรักษาจรรยาบรรณแห่งวิชาชีพของผู้ประกอบโรคศิลปะสาขาเทคโนโลยีหัวใจและทรวงอกไว้ดังต่อไปนี้ข้อ ๑ ระเบียบนี้เรียกว่า ระเบียบกระทรวงสาธารณสุขว่าด้วยการรักษาจรรยาบรรณแห่งวิชาชีพของผู้ประกอบโรคศิลปะสาขาเทคโนโลยีหัวใจและทรวงอกพ.ศ. ๒๕๕๒ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ให้ปลัดกระทรวงสาธารณสุขรักษาการตามระเบียบนี้หมวด ๑หลักทั่วไป ข้อ ๔ผู้ประกอบโรคศิลปะสาขาเทคโนโลยีหัวใจและทรวงอกย่อมดำรงตนในสังคมโดยธรรมเคารพและปฏิบัติตามบรรดาบทกฎหมายของประเทศข้อ ๕ผู้ประกอบโรคศิลปะสาขาเทคโนโลยีหัวใจและทรวงอกต้องไม่ประพฤติหรือกระทำการใดๆ อันเป็นเหตุให้เสื่อมเสียเกียรติศักดิ์แห่งวิชาชีพข้อ ๖ผู้ประกอบโรคศิลปะสาขาเทคโนโลยีหัวใจและทรวงอกย่อมประกอบวิชาชีพด้วยเจตนาดีโดยไม่คำนึงถึงฐานะเชื้อชาติ สัญชาติ ศาสนา สังคม หรือลัทธิการเมืองหมวด ๒การโฆษณาการประกอบโรคศิลปะ ข้อ ๗การโฆษณาการประกอบโรคศิลปะและความรู้ความชำนาญในการประกอบโรคศิลปะสาขาเทคโนโลยีหัวใจและทรวงอก อาจกระทำได้ในกรณีต่อไปนี้๗.๑การแสดงผลงานในวารสารทางวิชาการหรือในการประชุมวิชาการ๗.๒การแสดงผลงานในหน้าที่หรือในการบำเพ็ญประโยชน์สาธารณะ๗.๓การแสดงผลงานหรือความก้าวหน้าทางวิชาการเพื่อการศึกษาของมวลชน๗.๔การประกาศเกียรติคุณเป็นทางการโดยสถาบันวิชาการสมาคม หรือมูลนิธิทั้งนี้การโฆษณาดังกล่าวจะต้องไม่เป็นการแสวงหาประโยชน์ที่จะเกิดต่อการประกอบโรคศิลปะสาขาเทคโนโลยีหัวใจและทรวงอกส่วนตนหรือส่วนบุคคลหรือต่อสถานที่ทำการประกอบโรคศิลปะส่วนตนหรือส่วนบุคคลข้อ ๘ผู้ประกอบโรคศิลปะสาขาเทคโนโลยีหัวใจและทรวงอกอาจติดป้ายหรืออักษรที่สำนักงานและที่อยู่ของตนและอาจแจ้งความได้เพียงข้อความเฉพาะเรื่องต่อไปนี้๘.๑ชื่อ นามสกุล และอาจมีคำประกอบชื่อได้๘.๒ชื่อปริญญา วุฒิบัตร หรือหนังสืออนุมัติ หรือหนังสือแสดงคุณวุฒิอย่างอื่นแสดง เต็มหรือเป็นอักษรย่อตามที่ปรากฏในทะเบียนผู้ประกอบโรคศิลปะซึ่งตนได้รับมาโดยได้มาด้วยวิธีการที่ถูกต้องตามเกณฑ์ของคณะกรรมการวิชาชีพหรือสถาบันการศึกษานั้น๘.๓ที่อยู่ ที่ตั้ง สำนักงาน หมายเลขโทรศัพท์ หมายเลขโทรสารที่อยู่จดหมายอิเล็กทรอนิกส์ หรือสื่ออื่น ๆ๘.๔ประเภทใบอนุญาตและสาขาแห่งการประกอบโรคศิลปะของตน๘.๕ความรู้ความสามารถเฉพาะทางในการประกอบโรคศิลปะของตน ซึ่งคณะกรรมการวิชาชีพสาขาเทคโนโลยีหัวใจและทรวงอกได้อนุมัติแล้ว๘.๖เวลาทำงาน๘.๗ชื่อสถานพยาบาลข้อ ๙ผู้ประกอบโรคศิลปะสาขาเทคโนโลยีหัวใจและทรวงอกผู้ทำการเผยแพร่ให้ข้อมูลทางวิชาการหรือตอบปัญหาทางวิชาชีพทางสื่อมวลชนถ้าแสดงตนว่าเป็นผู้ประกอบโรคศิลปะต้องไม่แจ้งสถานที่ทำการประกอบโรคศิลปะข้อ ๑๐ผู้ประกอบโรคศิลปะสาขาเทคโนโลยีหัวใจและทรวงอกต้องระมัดระวังตามวิสัยที่พึงมีมิให้การประกอบวิชาชีพเทคโนโลยีหัวใจและทรวงอกของตนแพร่ออกไปในสื่อมวลชนเป็นทำนองโฆษณาความรู้ความสามารถหมวด ๓การประกอบโรคศิลปะสาขาเทคโนโลยีหัวใจและทรวงอก ข้อ ๑๑ ผู้ประกอบโรคศิลปะสาขาเทคโนโลยีหัวใจและทรวงอกต้องรักษามาตรฐานของการประกอบวิชาชีพเทคโนโลยีหัวใจและทรวงอกตามที่กำหนดโดยคณะกรรมการวิชาชีพสาขาเทคโนโลยีหัวใจและทรวงอกข้อ ๑๒ผู้ประกอบโรคศิลปะสาขาเทคโนโลยีหัวใจและทรวงอกต้องไม่เรียกร้องสินจ้างรางวัลพิเศษนอกเหนือจากค่าบริการที่ต้องได้รับตามที่ประกาศไว้ข้อ ๑๓ผู้ประกอบโรคศิลปะสาขาเทคโนโลยีหัวใจและทรวงอกต้องไม่จูงใจหรือชักชวนผู้ป่วยให้มารับบริการทางวิชาชีพเทคโนโลยีหัวใจและทรวงอกเพื่อประโยชน์ของตนข้อ ๑๔ผู้ประกอบโรคศิลปะสาขาเทคโนโลยีหัวใจและทรวงอกต้องปฏิบัติต่อผู้ป่วยโดยสุภาพมีน้ำใจ มีมนุษยสัมพันธ์ที่ดีข้อ ๑๕ผู้ประกอบโรคศิลปะสาขาเทคโนโลยีหัวใจและทรวงอกต้องไม่หลอกลวงผู้ป่วยให้หลงเข้าใจผิดในการประกอบวิชาชีพเพื่อประโยชน์ของตนข้อ ๑๖ผู้ประกอบโรคศิลปะสาขาเทคโนโลยีหัวใจและทรวงอกต้องประกอบวิชาชีพโดยคำนึงถึงความปลอดภัยของผู้ป่วยข้อ ๑๗ผู้ประกอบโรคศิลปะสาขาเทคโนโลยีหัวใจและทรวงอกต้องประกอบวิชาชีพโดยคำนึงถึงความสิ้นเปลืองที่เกินความจำเป็นของผู้ป่วยข้อ ๑๘ผู้ประกอบโรคศิลปะสาขาเทคโนโลยีหัวใจและทรวงอกมีหน้าที่อธิบายให้ผู้ป่วยเข้าใจถึงสาระสำคัญของการตรวจและการให้บริการทางวิชาชีพเทคโนโลยีหัวใจและทรวงอกเพื่อใช้ประกอบในการตัดสินใจในการวินิจฉัย การติดตาม การบำบัดรักษาและการประเมินภาวะสุขภาพผู้ป่วยข้อ ๑๙ผู้ประกอบโรคศิลปะสาขาเทคโนโลยีหัวใจและทรวงอกต้องไม่ออกใบรับรองอันเป็นความเท็จโดยเจตนาหรือให้ความเห็นไม่สุจริตในเรื่องใด ๆ อันเกี่ยวกับวิชาชีพแห่งตนข้อ ๒๐ผู้ประกอบโรคศิลปะสาขาเทคโนโลยีหัวใจและทรวงอกต้องไม่เปิดเผยความลับของผู้ป่วยซึ่งตนทราบมาเนื่องจากการประกอบวิชาชีพเว้นแต่ด้วยความยินยอมของผู้ป่วย หรือเมื่อต้องปฏิบัติตามกฎหมายหรือตามหน้าที่ข้อ ๒๑ ผู้ประกอบโรคศิลปะสาขาเทคโนโลยีหัวใจและทรวงอกต้องไม่ปฏิเสธการช่วยเหลือผู้ที่อยู่ในระยะอันตรายจากการเจ็บป่วยเมื่อได้รับคำขอร้องและตนอยู่ในฐานะที่จะช่วยได้ข้อ ๒๒ผู้ประกอบโรคศิลปะสาขาเทคโนโลยีหัวใจและทรวงอกต้องไม่ใช้หรือสนับสนุนผู้อื่นให้มีการประกอบวิชาชีพเทคโนโลยีหัวใจและทรวงอกโดยผิดกฎหมายข้อ ๒๓ผู้ประกอบโรคศิลปะสาขาเทคโนโลยีหัวใจและทรวงอกต้องไม่ให้หรือรับผลประโยชน์เป็นค่าตอบแทนจากการรับหรือส่งผู้ป่วยเพื่อรับบริการทางการแพทย์หมวด ๔การปฏิบัติต่อผู้ร่วมวิชาชีพ ข้อ ๒๔ ผู้ประกอบโรคศิลปะสาขาเทคโนโลยีหัวใจและทรวงอกพึงยกย่องให้เกียรติและเคารพในศักดิ์ศรีซึ่งกันและกันข้อ ๒๕ผู้ประกอบโรคศิลปะสาขาเทคโนโลยีหัวใจและทรวงอกต้องไม่ดูหมิ่น ทับถม ให้ร้ายหรือกลั่นแกล้งกันข้อ ๒๖ ผู้ประกอบโรคศิลปะสาขาเทคโนโลยีหัวใจและทรวงอกพึงร่วมมือสนับสนุนและส่งเสริมต่อองค์กรทางวิชาชีพข้อ ๒๗ผู้ประกอบโรคศิลปะสาขาเทคโนโลยีหัวใจและทรวงอกต้องไม่ชักจูงผู้ป่วยของผู้ประกอบโรคศิลปะสาขาเทคโนโลยีหัวใจและทรวงอกอื่นมาเป็นของตนข้อ ๒๘ ผู้ประกอบโรคศิลปะสาขาเทคโนโลยีหัวใจและทรวงอกต้องไม่เอาผลงานของผู้ประกอบโรคศิลปะสาขาเทคโนโลยีหัวใจและทรวงอกอื่นมาเป็นของตนหมวด ๕การปฏิบัติต่อผู้ร่วมงาน ข้อ ๒๙ผู้ประกอบโรคศิลปะสาขาเทคโนโลยีหัวใจและทรวงอกพึงยกย่องให้เกียรติและเคารพในศักดิ์ศรีของผู้ร่วมงานข้อ ๓๐ ผู้ประกอบโรคศิลปะสาขาเทคโนโลยีหัวใจและทรวงอกต้องไม่ดูหมิ่น ทับถม ให้ร้ายหรือกลั่นแกล้งผู้ร่วมงานข้อ ๓๑ผู้ประกอบโรคศิลปะสาขาเทคโนโลยีหัวใจและทรวงอกพึงส่งเสริมและสนับสนุนการประกอบวิชาชีพของผู้ร่วมงานหมวด ๖การทดลองในมนุษย์ ข้อ ๓๒ ผู้ประกอบโรคศิลปะสาขาเทคโนโลยีหัวใจและทรวงอกที่ทำการทดลองในมนุษย์ต้องได้รับความยินยอมจากผู้ถูกทดลองเป็นลายลักษณ์อักษรและต้องได้รับความเห็นชอบจากคณะกรรมการว่าด้วยจริยธรรมการทำวิจัยในมนุษย์ข้อ ๓๓ผู้ประกอบโรคศิลปะสาขาเทคโนโลยีหัวใจและทรวงอกที่ทำการทดลองโดยใช้สิ่งตัวอย่างของมนุษย์หรือศพต้องได้รับความยินยอมจากผู้ถูกเก็บสิ่งส่งตรวจหรือจากทายาทโดยชอบธรรมและต้องได้รับความเห็นชอบจากคณะกรรมการว่าด้วยจริยธรรมการทำวิจัยในมนุษย์หมวด ๗การปฏิบัติตนเกี่ยวกับสถานพยาบาล ข้อ ๓๔ผู้ประกอบโรคศิลปะสาขาเทคโนโลยีหัวใจและทรวงอก ต้องปฏิบัติตนเกี่ยวกับสถานพยาบาลตามกฎหมายว่าด้วยสถานพยาบาลประกาศณ วันที่ ๘ กันยายน พ.ศ. ๒๕๕๒วิทยา แก้วภราดัยรัฐมนตรีว่าการกระทรวงสาธารณสุขปริยานุช/จัดทำ๓ พฤศจิกายน๒๕๕๒นันท์นภัสร์/ตรวจ๓ พฤศจิกายน๒๕๕๒โชติกานต์/ปรับปรุง๑๕ พฤศจิกายน๒๕๕๙[๑]ราชกิจจานุเบกษา เล่ม ๑๒๖/ตอนพิเศษ ๑๕๙ ง/หน้า ๑/๓๐ ตุลาคม ๒๕๕๒